recursal/SuperWikiNEXT-32B huggingface dataset:
**মাকড়সা-জাতীয় প্রাণীভীতি** মাকড়সা এবং অন্যান্য অ্যারাকনিড (মাকড়সা-বর্গীয় প্রাণী) যেমন কাঁকড়াবিছেদের প্রতি একটি তীব্র এবং অযৌক্তিক ভয় । একে ইংরেজি পরিভাষায় "অ্যারাকনোফোবিয়া" (Arachnophobia) বলা হয়। সাধারণত উন্মোচন চিকিৎসার (এক্সপোজার থেরাপি) মাধ্যমে এর চিকিৎসা করা হয়, যেখানে ব্যক্তিটিকে মাকড়সার ছবি বা মাকড়সার চিত্রের সামনে উপস্থাপিত করা হয়।

লক্ষণ ও উপসর্গসমূহ
------------------

মাকড়সা-জাতীয় প্রাণীভীতি কারণে মানুষ সে জায়গায় অস্বস্তি বোধ করে যে জায়গায় মাকড়সার বাস রয়েছে বা মাকড়সার উপস্থিতির স্পষ্ট নিদর্শনাবলী পাওয়া যায়, যেমনঃ মাকড়সার জাল । যদি মাকড়সা-জাতীয় প্রাণীভীতিপ্রবণ ব্যক্তি একটি মাকড়সা দেখে তবে তারা তার কাছাকাছি যায় না যতক্ষণ পর্যন্ত তাদের আতঙ্ক দূর হয়। কিছু লোক পালিয়ে যায়, চিৎকার করে, কান্নাকাটি করে, আবেগপ্রবণ হয়ে ওঠে, শ্বাস নিতে সমস্যা হয়, ঘাম হয় এমনকি মাকড়সা বা তাদের জালগুলির কাছাকাছি কোনও কিছুর সংস্পর্শে এলে তারা অজ্ঞান হয়ে যায়। চরম কিছু ক্ষেত্রে, কোনও মাকড়সার ছবি বা বাস্তব চিত্র অঙ্কন তাদের ভয়কে আরো তীব্র করতে পারে।

তথ্যসূত্র
---------

1. 1 2  Sperry, Len (২০১৫)। *Mental Health and Mental Disorders: An Encyclopedia of Conditions, Treatments, and Well-Being [3 volumes]: An Encyclopedia of Conditions, Treatments, and Well-Being* (ইংরেজি ভাষায়)। ABC-CLIO। পৃষ্ঠা 430। আইএসবিএন 9781440803833।
2. ↑  Heather Hatfield. "The Fear Factor: Phobias". Webmd.com
পুরাতন জিনিসের দোকান (বা এন্টিকের দোকান) প্রাচীন জিনিস বিক্রি করে থাকে। পুরাতন জিনিসের দোকানগুলি স্থানীয়ভাবে বা ইন্টারনেটের মাধ্যমে অনলাইনে দেখা যেতে পারে। 

 ফিনল্যান্ডের পুরানো জিনিসের দোকান "ভারিন ভারাস্তো"
একটি প্রাচীন জিনিসের দোকান একটি এন্টিক মলের মধ্যেও অবস্থিত হতে পারে, যেখানে একজন পৃথক এন্টিক বিক্রেতা একটি দোকান খুলতে পারেন এবং মলের মধ্যে বিক্রয়ের জন্য তাদের ব্যক্তিগত বা পারিবারিক জিনিসগুলি প্রদর্শন করতে পারেন। 

সাধারণত দোকানের দ্রব্যসামগ্রী নিলাম, বাড়ি বিক্রয়, গ্যারেজ বিক্রয় ইত্যাদি থেকে পাওয়া যায়। অনেক জিনিস খুচরা এন্টিকের দোকানে আসার আগে বিক্রয় শৃঙ্খল বরাবর একাধিক এন্টিক বিক্রেতাদের মাধ্যমে আসতে পারে৷ এই দোকানগুলি কিছু বিশেষ দ্রব্যসামগ্রী বিক্রি করে এবং সাধারণ ক্রেতাদের কাছ থেকে জিনিস কিনেও থাকে। দোকানের প্রকৃতি এবং অবস্থানের উপর নির্ভর করে এই জিনিসগুলির গুণমান খুব নিম্ন থেকে খুব উচ্চ ও ব্যয়বহুল হতে পারে। 

প্রায়শই, অনেক প্রাচীন জিনিসের দোকান কাছাকাছি এলাকায় একসাথে অবস্থান করে ; একই শহরে যেমন নিউ ইংল্যান্ডের অনেক জায়গায়, একই রাস্তায় যেমন পোর্টোবেলো রোড বা লন্ডনের ক্যামডেনে, বা একটি অ্যান্টিক মলে। 

প্রাচীন জিনিসের দোকানগুলি নির্দিষ্ট কিছু দ্রব্য  বিশেষ বিক্রি করতে পারে যেমন প্রাচীন আসবাবপত্র বা গয়না, তবে অনেক দোকানে বিভিন্ন ধরনের জিনিস মজুত থাকে। কিছু বিক্রেতাদের শুধুমাত্র অনলাইন উপস্থিতি থাকে ; তাদের কোন দোকান থাকে না।

তথ্যসূত্র
---------

1. ↑  Agency, Skills Funding। "Antique dealer job information | National Careers Service"। *nationalcareersservice.direct.gov.uk*। সংগ্রহের তারিখ ২০১৫-১০-১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "antykwariat, Encyklopedia PWN: źródło wiarygodnej i rzetelnej wiedzy"। *encyklopedia.pwn.pl* (পোলিশ ভাষায়)। Internetowa encyklopedia PWN। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**পাথরচাপড়ি** ভারতের পশ্চিমবঙ্গের বীরভূম জেলার সিউড়ি সদর মহকুমার অন্তর্গত একটি গ্রাম ।এটি বীরভূম জেলার সদর শহর সিউড়ি থেকে ১২ কিলোমিটার (৭.৫ মাইল ) দূরে অবস্থিত । এটি পাথরচাপড়ি দরগাহ শরীফ এর দাতা মেহেবুব শাহ ওয়ালি এর জন্য বিখ্যাত ।  পাথরচাপড়ির নিকটবর্তী রেলওয়ে স্টেশন হল সিউড়ী।

ভূগোল
-----

[পূর্ণ মানচিত্র]
**Cities and towns in Suri Sadar subdivision of Birbhum district**  
M: municipal city/ town, CT: census town, R: rural/ urban centre, B: Barrage.  
Owing to space constraints in the small map, the actual locations in a larger map may vary slightly

### অবস্থান

পাথরচাপড়ি অবস্থিত ২৩°৫৫′৩৭″ উত্তর ৮৭°২৬′০৩″ পূর্ব﻿ / ﻿২৩.৯২৬৮১° উত্তর ৮৭.৪৩৪২৯৩° পূর্ব﻿ / 23.92681; 87.434293 ।

ইতিহাস
------

একজন মুসলিম সূফী শাহ মেহেবুব নামে কিন্তু সাধারণভাবে *দাতা সাহেব* নামে পরিচিত ।কথিত আছে সন্তকে অলৌকিক ক্ষমতা উপহার করা হয়েছিল এবং তিনি ছাই প্রয়োগের দ্বারা বিপজ্জনক রোগ নিরাময় করতেন।  তিনি বাংলা ক্যালেন্ডার অনুসারে 10 চৈত্র ১২৯৮ সালে এ মারা যান। 

সেকদদার জমিদার খান বাহাদুর পাথরচাপুড়িতে মেলার সংগঠনের সূচনা করেছিলেন। ১৯১৮ সালে জেলা ম্যাজিস্ট্রেট জে সি দত্ত কর্তৃক প্রতিষ্ঠিত মাজার রক্ষণাবেক্ষণ কমিটির তিনিই প্রথম সভাপতি ছিলেন। ১৯৩৩ সালে, বর্ধমান রাজের বিজয়চাঁদ মাহতাব জমিটি উপহার দিয়েছিলেন।

জনসংখ্যা
--------

ভারতের ২০১১ সালের আদম শুমারি অনুসারে পাথরচাপড়ি এর মোট জনসংখ্যা ছিল ১,৯৯৯ জন যার মধ্যে ১,১০৩ (৫৮%) পুরুষ এবং ৮০6 (৪২%) মহিলা ছিলেন। জনসংখ্যার ৬ বছরের নিচে ১৮০ জন ছিল। পাথরচাপড়িতে মোট সাক্ষরতার সংখ্যা ছিল ১৩৮৫ (৬ বছরেরও বেশি জনসংখ্যার ৮০.১০%)।

সংস্কৃতি
--------

গ্রামে দাতা সাহেবের দরগাতে দর্শনার্থীরা প্রায়শই আসেন।  দাতা সাহেবের মৃত্যুবার্ষিকী স্মরণে ১০-১২ চৈত্রে একটি মেলা বসে। এ উপলক্ষে লক্ষাধিক তীর্থযাত্রী পাথরচাপড়িতে সমবেত হন।

তথ্যসূত্র
---------

1. 1 2 3  "Patharchapuri"। *Tourism in Birbhum*। District administration। সংগ্রহের তারিখ ২০০৯-০৩-০১।
2. ↑  "Hazrat Data Mehboob Shah Wali sufi from Birbhum West Bengal"। *www.birbhum.gov.in*। সংগ্রহের তারিখ ১৭ ফেব্রুয়ারি ২০১৯।
3. 1 2 3  Mukhopadhyay, Aditya, *Birbhumer Mela*, *Paschim Banga*, Birbhum Special Issue, p. 213, (in Bengali), February 2006, Information and Culture Dept. Government of West Bengal
4. ↑  O’Malley, L.S.S. ICS, *Birbhum*, Bengal District Gazetteers, p. 138, first published 1910, 1996 reprint, Government of West Bengal
5. ↑  "2011 Census – Primary Census Abstract Data Tables"। *West Bengal – District-wise*। Registrar General and Census Commissioner, India। সংগ্রহের তারিখ ১ ফেব্রুয়ারি ২০১৮।
**রায় পিথোরা** বা **পৃথ্বীরাজ চৌহান** (১১৪৯–১১৯২ খ্রিঃ) চৌহান রাজবংশের একজন রাজপুত রাজা, যিনি দ্বাদশ শতাব্দীর শেষ অর্ধে উত্তর ভারতের আজমির এবং দিল্লীর শাসনকর্তা ছিলেন। 

হিমুর পূর্বে পৃথ্বীরাজ চৌহানই ছিলেন সর্বশেষ হিন্দু রাজা যিনি দিল্লীর সিংহাসনে আরোহণ করেছিলেন। তিনি মাত্র ১৩ বছর বয়সে ১১৬২ সালে সিংহাসনে আরোহণ করেন। তিনি আজমির ও দিল্লী এই দুটি রাজধানী হতেই শাসনকার্য পরিচালনা করতেন। দিল্লীর তমারা সম্রাজ্যের অধিপতি ছিলেন পৃথ্বীরাজের মাতামহ তৃতীয় আর্কপাল বা আনাঙ্গপাল, পৃথ্বীরাজ তার মাতামহের পরে দিল্লীর সিংহাসনে অধিষ্ঠিত হন। তার অধীনে ছিলো বর্তমান রাজস্থান এবং হরিয়ানা রাজ্যের অধিকাংশ এলাকা। পৃথ্বীরাজ তুর্কি আক্রমণের বিরুদ্ধে ভারতের হিন্দু রাজাদিগকে একতাবদ্ধ করেন। ১১৭৫ সালে তিনি কনৌজের রাজা জয়চন্দ্রের কন্যা সংযুক্তাকে অপহরণ করে বিয়ে করেন তার অসম্মতিতে, যে ঘটনাটি ভারতে একটি জনপ্রিয় প্রেম উপাখ্যান হিসেবে প্রচলিত রয়েছে।

পৃথ্বীরাজ চৌহান ১১৯১ সালে তরাইনের প্রথম যুদ্ধে মুহাম্মাদ ঘুরিকে পরাজিত করেন। পরবর্তী বছর ঘৌরি পুনরায় আক্রমণ করলে তরাইনের দ্বিতীয় যুদ্ধ সংঘটিত হয়। এই যুদ্ধে পৃথ্বীরাজ চৌহান পরাজিত ও বন্দী হয়ে পরবর্তীতে মৃত্যুবরণ করেন।

জীবনী
-----

### হিন্দু শাসকদের বিরুদ্ধে যুদ্ধ

প্রথমে নাগার্জুনকে পরাজিত করে পারিবারিক বিবাদের ফয়সালা করেন তিনি। নাগার্জুনের দখলিকৃত গুদাপুরা দুর্গ পুনরুদ্ধার করেন পৃথ্বীরাজ। জেজাকাভুক্তির চাণ্ডিলা বংসীয় রাজা পরমার্দিকেও পরাজিত করেছিলেন তিনি। চালুক্য বংশের সঙ্গেও পৃথ্বীরাজের পারিবারিক বিবাদ ছিল। চালুক্যরাজ দ্বিতীয় ভীমের সঙ্গে তাঁর শান্তিচুক্তি স্বাক্ষরিত হয়। এইও চালুক্যরাই পৃথ্বীরাজের বাবা সোমেশ্বরকে হত্যা করেছিল। এছাড়াও গাহদাবল রাজ্যের রাজা জয়চাঁদের কন্যা সংযুক্তাকে অপহরণ করে নিয়ে গিয়েছিলেন পৃথ্বীরাজ। পরবর্তীকালে সংযুক্তাকে বিবাহ করেন তিনি। 

### তরাইনের প্রথম যুদ্ধ, ১১৯১

মূল নিবন্ধ: তরাইনের যুদ্ধ
মুহাম্মদ ঘুরি ১১৯১ সালে পাঞ্জাবের ভাটিন্ডা দুর্গ জয় করেন। এই স্থান ছিল পৃথ্বীরাজ চৌহানের সীমান্ত এলাকা। পৃথ্বীরাজ ভাটিন্ডার দিকে অগ্রসর হয়ে তরাইন নামক স্থানে থানেশ্বরের নিকটে প্রতিপক্ষের মুখোমুখি হন। ঘুরি বাহিনীর অশ্বারোহীদের প্রতিপক্ষের মধ্যভাগের দিকে তীর নিক্ষেপের মাধ্যমে লড়াই শুরু হয়। পৃথ্বীরাজের বাহিনী তিন দিক থেকে পাল্টা আক্রমণ করে এবং যুদ্ধে আধিপত্য স্থাপন করে। ফলে ঘুরিরা পিছিয়ে যায়। পৃথ্বীরাজের ভাই গোবিন্দ তাই সাথে ব্যক্তিগত লড়াইয়ে মুহাম্মদ ঘুরি আহত হয়েছিলেন। এই যুদ্ধে পৃথ্বীরাজ ঘুরিদের প্রতিরোধ করতে সক্ষম হন।

### তরাইনের প্রথম ও দ্বিতীয় যুদ্ধের মধ্যবর্তী সময়

### তরাইনের দ্বিতীয় যুদ্ধ, ১১৯২

তরাইনের দ্বিতীয় যুদ্ধ
তরাইনের দ্বিতীয় যুদ্ধে (১১৯২) জয়লাভ করেন মুহাম্মদ ঘুরী।
এই জয়লাভের মধ্য দিয়ে ভারতে সর্ব প্রথম তুর্কি সাম্রাজ্যের বিস্তার করেন মুহাম্মদ ঘুরী।

লোককথা
------

জনপ্রিয় সংস্কৃতিতে
-------------------

পৃথ্বীরাজের জীবনী অবলম্বনে বলিউড পরিচালক চন্দ্রপ্রকাশ দ্বিবেদী বানিয়েছেন চলচ্চিত্র ' সম্রাট পৃথ্বীরাজ'। এতে নাম ভূমিকায় অভিনয় করেছেন অক্ষয় কুমার, সংযুক্তার ভূমিকায় সাবেক বিশ্বসুন্দরী মানুষী চিল্লার। চলচ্চিত্রটি ৩ জুন ২০২২ মুক্তি পায়।

তথ্যসূত্র
---------

1. ↑  Encyclopædia Britannica
2. ↑  "সংরক্ষণাগারভুক্ত অনুলিপি" (পিডিএফ)। ১৯ নভেম্বর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২০ জানুয়ারি ২০১৬।
3. 1 2  A Global Chronology of Conflict: From the Ancient World to the Modern Middle East, Vol. I, ed. Spencer C. Tucker, (ABC-CLIO, 2010), 263.
4. ↑  মধ্যপ্রাচ্যের তিন দেশে নিষিদ্ধ অক্ষয়ের ‘সম্রাট পৃথ্বীরাজ’, জাগো নিউজ টুয়েন্টি ফোর ডটকম, ৪ জুন ২০২২
**পাথারিয়া পাহাড়** মৌলভীবাজার জেলার বড়লেখা উপজেলায় অবস্থিত, যার পূর্ব নাম "আদম আইল"। এই পাহাড়ের উপর থেকে পতিত পানিতেই সৃষ্টি হয়েছে মাধবকুণ্ড জলপ্রপাত।

অবস্থান
-------

এই পাহাড়টি বাংলাদেশের উত্তর-পূর্ব কোণে অবস্থিত সিলেট বিভাগের মৌলভীবাজার জেলার বড়লেখা উপজেলার ৮ নম্বর দক্ষিণভাগ ইউনিয়নের অধীন গৌরনগর মৌজার অন্তর্গত। এই পাহাড়, সিলেট সদর থেকে ৭২ কিলোমিটার, মৌলভীবাজার জেলা থেকে ৭০ কিলোমিটার, কুলাউড়া রেলওয়ে জংশন থেকে ৩২ কিলোমিটার এবং কাঁঠালতলী থেকে ৮ কিলোমিটার দূরত্বে অবস্থিত।

নামকরণ
------

প্রায় এক হাজার বছর আগে এই অঞ্চলটি গভীর অরণ্য দ্বারা পূর্ণ ছিলো এবং এখানে "পাথরি" নামক নাগা জনগোষ্ঠীর একটি উপশাখার অধিবাসীরা বসবাস করত। কালক্রমে বসবাসকারী জনগোষ্ঠীর নামের সাথে মিল থেকে এই অরণ্য অঞ্চলের নাম 'পাথারিয়া' হয়।

বর্ণনা
------

এই পাহাড়টি ২৪ কিলোমিটার অঞ্চল জুড়ে বিস্তৃত। এটি বাংলাদেশের সাথে ভারতের পূর্ব দিকের সীমান্তবর্তী খাসিয়া-জয়ন্তীয়া উচ্চভূমির একটি বর্ধিত অংশ যার অপর অংশ ভারতের আসামে বিস্তৃত।

উদ্ভিদ বৈচিত্র
--------------

এখানে পূর্বে প্রচুর প্রাকৃতিক কমলা লেবুর গাছ থাকলেও বর্তমানে তার সংখ্যা হ্রাস পেয়েছে। এই বনাঞ্চলটি আগর-আতর কাঠ গাছের জন্য বিখ্যাত। বর্তমানে এখানে যেসব প্রাকৃতিক উদ্ভিদ দেখা যায় তার মধ্যে রয়েছেঃ নাগকেশর, পালান, বাঁশ, বেত, কালাকস্তুরী বা মুশকদানা ও বনঢ্যাড়শ।

আরও দেখুন
---------

* মাধবকুণ্ড জলপ্রপাত
* বড়লেখা উপজেলা

তথ্যসূত্র
---------

1. ↑  "barlekha.hpage.co.in"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০১২।
2. ↑  পাথারিয়া পাহাড়, মৌলভীবাজার। দৈনিক কালের কন্ঠ; তারিখঃ ১৫ মার্চ ২০১০; সংগ্রহঃ ১৭ ডিসেম্বর, ২০১২
3. ↑
4. ↑

বহিঃসংযোগ
---------

* দ্বিজেন শর্মার বর্ণনায় "পাথারিয়া পাহাড়" ও সংলগ্ন এলাকা[*স্থায়ীভাবে অকার্যকর সংযোগ*]
**বাটেক দ্বীপ** হল একটি ছোট জনবসতিহীন দ্বীপ যা সাভু সাগরে অবস্থিত। এটি তিমুর দ্বীপের উত্তর-পশ্চিমে, ওকেসাসের পূর্ব তিমোরিজ পৌরসভা থেকে ৯.৩ কিমি (৫.৮ মা) দূরে। দ্বীপটির সার্বভৌমত্ব নিয়ে ইন্দোনেশিয়া এবং পূর্ব তিমুরের মধ্যে বিরোধ ছিল।

এটির ৫৩০ মিটার দীর্ঘ এবং ৪২০ মিটার চওড়া, ১৩.৫ হেক্টর এলাকা রয়েছে। এর সর্বোচ্চ বিন্দু সমুদ্রপৃষ্ঠ থেকে পঞ্চাশ মিটার উপরে।

পূর্ব তিমুর ১৯১৪ সালের একটি মানচিত্রকে সূত্র হিসাবে ব্যবহার করে দ্বীপটি দাবি করছে। ২০০৪ সালে ইন্দোনেশীয় কর্নেল মোসানিপ বলেন, পূর্ব তিমুরের পররাষ্ট্রমন্ত্রী হোসে রামোস-হোর্তা দ্বীপটির ওপর ইন্দোনেশিয়ার সার্বভৌমত্বকে স্বীকৃতি দিলে এই দাবিটি পরিত্যাগ করা হয়। তবে, পূর্ব তিমুরের প্রধান আলোচক জিয়ানা গুসমাও ২০২২ সালে ইঙ্গিত দেন যে আলোচনা অব্যাহত রয়েছে।

তথ্যসূত্র
---------

1. ↑  "Country profile: Indonesia"। *www.acpp.org*। জুন ২০০৭। ১১ জানুয়ারি ২০১১ তারিখে মূল থেকে আর্কাইভ করা।
2. ↑  "Fatu Sinai Island"। *Oecusse.com*। ৫ জুলাই ২০০৮ তারিখে মূল থেকে আর্কাইভ করা।
3. ↑  "Batek island belongs to Indonesia, E Timor FM says", Antara, 18 août 2004.
**রক্ষীবাহিনীর সত্য-মিথ্যা** কর্নেল (অবসরপ্রাপ্ত) আনোয়ার উল আলম রচিত একটি বই যা শেখ মুজিবুর রহমানের শাসনামলে জাতীয় রক্ষীবাহিনীর বিভিন্ন কর্মকাণ্ডের সন্ধান করে লিখিত।

সদ্য স্বাধীন বাংলাদেশে ১৯৭২ সালের প্রথম দিকে সরকার মুক্তিবাহিনীর সদস্যদের নিয়ে গঠন করেছিল জাতীয় রক্ষীবাহিনী। এ বাহিনীর কাজ ছিল যুদ্ধবিধ্বস্ত দেশের আইনশৃঙ্খলা রক্ষায় বেসামরিক প্রশাসনকে সহায়তা করা। কিন্তু এর কর্মকাণ্ড নিয়ে নানা তর্ক-বিতর্ক শুরু হয়। প্রকৃতপক্ষে ১৯৭২-১৯৭৫ সাল পর্যন্ত আলোচনা-সমালোচনার একটি কেন্দ্রবিন্দু ছিল রক্ষীবাহিনী। সেই তর্ক-বিতর্ক আজও শেষ হয়নি।

এই গ্রন্থের লেখক আনোয়ার উল আলম শহীদ একজন বীর মুক্তিযোদ্ধা, অবসরপ্রাপ্ত সেনা কর্মকর্তা ও সাবেক রাষ্ট্রদূত। লেফটেন্যান্ট কর্নেল পদমর্যাদায় তিনি রক্ষীবাহিনীর উপপরিচালক ছিলেন। তিনি রক্ষীবাহিনীর গঠন প্রক্রিয়া থেকে শুরু করে সেনাবাহিনীর  সাথে আত্তীকরণ পর্যন্ত, অর্থাৎ শুরু থেকে শেষ পর্যন্ত রক্ষীবাহিনীর সাথে ওতপ্রোতভাবে জড়িত ছিলেন। রক্ষীবাহিনী নিয়ে যেসব প্রশ্ন ও বিতর্ক রয়েছে, তিনি সেসব নিয়ে আলোচনা করেছেন। তাঁর ভাষ্যে উন্মোচিত হয়েছে রক্ষীবাহিনী ও এর সাথে সংশ্লিষ্ট অনেক অজানা কথা।

এছাড়া আনোয়ার উল আলম ছিলেন শেখ মুজিবুর রহমানের শাসনামলে সংঘটিত বিভিন্ন জাতীয় গুরুত্বপূর্ণ ঘটনা, শেখ মুজিবুর রহমান হত্যাকাণ্ড ও এর পরবর্তী ঘটনাপ্রবাহের সরাসরি সাক্ষী এবং সেই সময়ের দেশের নীতিনির্ধারকদের খুব কাছ থেকে দেখেছেন ও তাদের সাথে কাজ করেছেন। সেসব ঘটনা ও মানুষদের বর্ণনাও এই বইয়ে রয়েছে এবং তাই, একে বাংলাদেশের জাতীয় ইতিহাসের উত্থান-পতনময় কালপর্বের তাৎপর্যপূর্ণ দলিলবিশেষ মনে করা হয়।

তথ্যসূত্র
---------

1. ↑  Chowdhury, Kamran Reza। "New book defends roles of Rakkhi Bahini, Tofail"। *www.dhakatribune.com*। সংগ্রহের তারিখ ২০১৯-০৯-২৭।
2. ↑  "Myth, reality and Rakkhi Bahini"। *The Daily Star* (ইংরেজি ভাষায়)। ২০১৪-০১-১৩। সংগ্রহের তারিখ ২০১৯-০৯-২৭।
3. ↑  "রক্ষীবাহিনীর উত্থান ও পতনের কাহিনি"। *প্রথম আলো*। সংগ্রহের তারিখ ২০১৯-১০-০৭।
4. ↑  "সংরক্ষণাগারভুক্ত অনুলিপি"। ৪ জুন ২০২০ তারিখে মূল থেকে আর্কাইভ করা। সংগ্রহের তারিখ ৪ জুন ২০২০।
5. ↑  "রক্ষীবাহিনীর সত্য-মিথ্যা"। *www.prothoma.com*। সংগ্রহের তারিখ ২০২৩-০৩-১৩।
**বাংলাদেশ মৎস্য উন্নয়ন কর্পোরেশন** বা বিএফডিসি হলো, একটি জাতীয় সংস্থা যেটি বাংলাদেশে মৎস্যের জন্য মৎস্য পালন, হিমাগারে সংরক্ষণ, নিলাম, পরিবহন পরিচালনা এবং নিয়ন্ত্রণ করে। এর প্রধান কার্যালয় ঢাকার কাওরান বাজার, তেজগাঁওে অবস্থিত।

ইতিহাস
------

এটি ১৯৬৪ সালে তদানীন্তন পূর্ব পাকিস্তান অধ্যাদেশ নং ৪ বলে পূর্ব পাকিস্তান মৎস্য উন্নয়ন কর্পোরেশন নামে প্রতিষ্ঠিত হয়। বাংলাদেশের স্বাধীনতা পর ১৯৭৩ সালে আইন নং-২২ দ্বারা এটির নাম "বাংলাদেশ মৎস্য উন্নয়ন কর্পোরেশন" হিসেবে নামকরণ করা হয়। এ কর্পোরেশন খাদ্য ও কৃষি সংস্থার সহযোগিতায় ১৯৬৬-৭২ সালে বঙ্গোপসাগরে সাউথ প্যাচেজ, এলিফ্যান্ট পয়েন্ট, ইষ্ট অব সোয়াচ অব নো গ্রাউন্ড ও সোয়াচ অব নো গ্রাউন্ড নামক ৪টি বাণিজ্যিক মৎস্য আহরণ ক্ষেত্র আবিষ্কার করে। এই কর্পোরেশন কাপ্তাই হ্রদে মিঠা পানির মাছ উৎপাদন সংক্রান্ত কার্যক্রম পরিচালনা করে আসছে। বাংলাদেশের সমুদ্রের চলমান মাছ ধরার নৌকা এবং জাহাজের বৃহৎ অংশের মালিকানা এটির অধীনে রয়েছে। এছাড়া বঙ্গোপসাগরে মাছ ধরার ট্রলারগুলির মালিকানা ও ব্যবস্থাপনার দায়িত্বে রয়েছে এটি।

তথ্যসূত্র
---------

1. ↑  "প্রধান কার্যালয়"। *www.bfdc.gov.bd*।
2. ↑  "প্রতিষ্ঠার প্রেক্ষাপট"। *www.bfdc.gov.bd*।
3. ↑  ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর, সম্পাদকগণ (২০১২)। "মৎস্যযান"। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
**আন্তর্জাতিক জাতিসংঘ শান্তিরক্ষী দিবস** সাংবাৎসরিকভিত্তিতে ২৯ মে তারিখে উদযাপিত হয়। এদিনে জাতিসংঘ শান্তিরক্ষী বাহিনীর কার্যক্রমে অংশগ্রহণকারী সকল পুরুষ-নারীকে শান্তি রক্ষার লক্ষ্যে সর্বোৎকৃষ্ট পেশাদারী মনোভাব বজায়, কর্তব্যপরায়ণতা, নিষ্ঠার সাথে দায়িত্ব পালন করতে গিয়ে তাঁদের আত্মত্যাগের ঘটনাকে গভীর কৃতজ্ঞতা ও যথোচিত সম্মানপূর্বক স্মরণ করা হয়। ২০০৩ সাল থেকে এ দিনটি পালন করা হয়।

২০০৯ সালে জাতিসংঘ শান্তিরক্ষায় নারীদের অবদান ও ভূমিকার উপর সবিশেষ গুরুত্ব আরোপ করে। শান্তিরক্ষায় নারীর ভূমিকা ও লিঙ্গ-বৈষম্য দূরীকরণের লক্ষ্যেই এ পদক্ষেপ গ্রহণ।

ইতিহাস
------

ইউক্রেনের শান্তিরক্ষী সংস্থা এবং ইউক্রেন সরকারের যৌথ প্রস্তাবনায় ১১ ডিসেম্বর, ২০০২ সালে জাতিসংঘ সাধারণ পরিষদের গৃহীত ৫৭/১২৯ প্রস্তাব অনুযায়ী এ দিবসের রূপরেখা প্রণয়ন করা হয়। ২০০৩ সালে আন্তর্জাতিক জাতিসংঘ শান্তিরক্ষী দিবস প্রথম উদ্‌যাপন করা হয়। ১৯৪৮ সালে সংঘটিত আরব-ইসরাইলী যুদ্ধকালীন যুদ্ধবিরতী পর্যবেক্ষণে গঠিত জাতিসংঘ ট্রুস সুপারভিশন অর্গ্যানাইজেশন (আন্টসো) দিনকে উপজীব্য করে ২৯ মে তারিখটি স্থির করা হয়েছে। উল্লেখ্য, জাতিসংঘ ট্রুস সুপারভিশন অর্গ্যানাইজেশন (আন্টসো)-ই হচ্ছে প্রথম জাতিসংঘ শান্তিরক্ষী বাহিনী।

কর্মসূচী পালন
-------------

দিবসকে কেন্দ্র করে নিউইউর্ক সিটিতে অবস্থিত জাতিসংঘ সদর দফতরে ড্যাগ হ্যামারশোল্ড পদক বিতরণ করা হয়। জাতিসংঘ সাধারণ পরিষদের সভাপতি ও জাতিসংঘের মহাসচিব সংবাদ সম্মেলনে জাতিসংঘ শান্তিরক্ষী বাহিনীকে অভিনন্দন বার্তা প্রদান এবং তাঁদের কাজের প্রয়োজনীয়তা ও উপযোগিতার কথা তুলে ধরে থাকেন।

এছাড়াও, বিশ্বের সর্বত্র আন্তর্জাতিক জাতিসংঘ শান্তিরক্ষী দিবস পালন করা হয়। প্রায়শঃই দেশগুলোয় তাদের নিজস্ব শান্তিরক্ষীদের বহিঃর্বিশ্বে শান্তিরক্ষায় ভূমিকাকে স্মরণ করে সম্মানিত করা হয়। ঐ দেশগুলোতে জাতিসংঘের আবাসিক সমন্বয়কারী দিবস উদ্‌যাপন, সভা-সমাবেশ, প্রদর্শনী ইত্যাদি বিষয়াদি স্থানীয় এবং জাতীয় পর্যায়ের বিভিন্ন দলের সাথে আয়োজন করে থাকেন।

বাংলাদেশ শান্তিরক্ষী বাহিনী
---------------------------

জাতিসংঘ শান্তিরক্ষা মিশনে সৈন্য প্রেরণকারী দেশ হিসেবে বাংলাদেশেও এদিনটি যথাযোগ্য মর্যাদায় পালন করা হয়। শান্তিপ্রিয় দেশ হিসেবে বাংলাদেশ শান্তিরক্ষী বাহিনী ১৯৮৮ সাল থেকে জাতিসংঘের অধীনে বিশ্বশান্তি প্রতিষ্ঠায় একযোগে কাজ করে যাচ্ছে। ২০১২ সালের মে মাস পর্যন্ত পৃথিবীর বিভিন্ন অঞ্চলে ১০টি শান্তিরক্ষা কার্যক্রমে বাংলাদেশের সশস্ত্রবাহিনীর ৯,১৮৭ জন এবং পুলিশ বাহিনীর ২,০৯৩ জন সদস্য নিয়োজিত আছেন। কর্মরত অবস্থায় অথবা নিরীহ মানুষকে রক্ষার্থে এ পর্যন্ত ১০৫ জন বাংলাদেশী শান্তিরক্ষী আত্মোৎসর্গ করেছেন। এছাড়াও, পেশাদারী দায়িত্ব পালনকালীন সময়ে আহত হয়েছেন ১১৬ জন শান্তিরক্ষী।

তথ্যসূত্র
---------

1. ↑  "Resolution 57/129 International Day of United Nations Peacekeepers"। [*স্থায়ীভাবে অকার্যকর সংযোগ*]
2. ↑
3. 1 2  দৈনিক ইত্তেফাক, মুদ্রিত সংস্করণ, ২৯ মে, ২০১২ইং, পৃষ্ঠা-১২, আন্তর্জাতিক জাতিসংঘ শান্তিরক্ষী দিবস, ২০১২-এর বিশেষ ক্রোড়পত্র
4. ↑  বাংলা নিউজ ২৪.কমঃ আজ বিশ্ব শান্তিরক্ষী দিবস, সংগ্রহকালঃ ১ জুন, ২০১২ইং[*স্থায়ীভাবে অকার্যকর সংযোগ*]

বহিঃসংযোগ
---------

* জাতিসংঘের ওয়েবসাইটে আন্তর্জাতিক জাতিসংঘ শান্তিরক্ষী দিবস পাতা
* UN peacekeeping website
* Canadian Association of Veterans in United Nations Peacekeeping
* Official UNDOF Website  ওয়েব্যাক মেশিনে আর্কাইভকৃত ১২ সেপ্টেম্বর ২০০৯ তারিখে
* UNDOF HQ - Camp Faouar
* Official Austrian Army Website - UNDOF (German)
* Austrian Army - UNDOF (Wikipedia-German)
* UNIKOM
**সেলাঙ্গর তার্ফ ক্লাব** হচ্ছে ক্ল্যাং ভ্যালী, সেলাঙ্গর, মালয়েশিয়ার প্রধান ঘোড়দৌড় প্রশিক্ষণ এলাকা। মূল রেস কোর্সটি সুঙ্গাই বেসি-তে অবস্থিত, যা কুয়ালালামপুর শহরের কেন্দ্র থেকে ১৭ কিলোমিটার দূরে।

ঘোড়দৌড়
--------

মালয়েশিয়ার তিনটি হর্স রেসিং ক্লাবগুলির মধ্যে একটি সেলেঙ্গর তার্ফ ক্লাব। ঊনবিংশ শতাব্দীর শেষদিকে প্রতিষ্ঠিত, তার্ফ ক্লাবটি মূলত পুরানো শহর কুয়ালালামপুরের শহরতলিতে আমপাং রোডের নিকটে ছিল। ১৯৮৮ সালে, ক্লাবটি নব নির্মিত সুঙ্গাই বেসি রেসকোর্স কমপ্লেক্সে স্থানান্তরিত হয়। এর মূল সাইটটি পরে পেট্রোনাস টাওয়ার এবং সংলগ্ন কুয়ালালামপুর সিটি সেন্টার মেগাপ্রোজেক্ট নির্মাণের জন্য খালি করে দেয়া হয়।

সেলেঙ্গর টার্ফ ক্লাবটিতে বছরে প্রায় ৩০টি ঘোড়দৌড়ের আয়োজন করা হয়ে থাকে, এর রেসিং মৌসুমটি চলে জানুয়ারি থেকে ডিসেম্বর পর্যন্ত। এর প্রধান আকর্ষণটি হল ট্রিপল ক্রাউন সিরিজ, যা প্রায় ২.৭ মিলিয়ন মালয়েশিয়ান রিঙ্গিত গ্র্যান্ড পার্স এর সমমূল্য। "যেখানে স্প্রিন্টারস মিলে স্টেয়ার্স এর সাথে" নামে জনপ্রিয়, ট্রিপল ক্রাউন সিরিজটি তিনটি দুরত্বের রেসের সমন্বয়ে পরিচালিত। টুঙ্কু গোল্ড কাপ রেসের দৌড় ১,২০০ মিটার দূরত্বে হয়ে থাকে। সেলেঙ্গর গোল্ড কাপ এবং পাইলা ইমাস সুলতান সেলেঙ্গর রেস যথাক্রেম ১,৬০০ মিটার এবং ২,০০০ মিটার দূরত্বে পরিচালিত চালিত হয়। প্রথম পর্বটি শুরু হয় ফেব্রুয়ারিতে, দ্বিতীয় এবং তৃতীয় পর্বটি যথাক্রমে মার্চ এবং জুনে অনুষ্ঠিত হয়। সিরিজের সমাপ্তিতে, যদি কোন ঘোড়া তিনটি পর্ব বিজয়ী হতে পারে তাহলে তার জন্য রয়েছে ৫,০০,০০ মালয়েশিয়ান রিঙ্গিত বিশেষ বোনাস পুরস্কার। ২০০৩ সালে এটি প্রতিষ্ঠার পর থেকে এখন পর্যন্ত কোনও ঘোড়া এই সম্মানের অধিকারী হতে পারেনি।

ক্রিকেট
-------

 রেসকোর্সের সীমানার মধ্যে একটি ক্রিকেট মাঠ রয়েছে। মাঠটিতে প্রথম রেকর্ড করা খেলাটি অনুষ্ঠিত হয় ২০০৩ এর সেপ্টেম্বরে, যেখানে তুয়ানকু জাফর কাপে থাইল্যান্ড খেলেছিল সিঙ্গাপুরের বিপরীতে। ২০০৪ সালের মালয়েশিয়া এবং সংযুক্ত আরব আমিরাতের মধ্যবর্তী আন্তঃমহাদেশীয় কাপের প্রথম-শ্রেণীর খেলার জন্য একক ভাবে এই মাঠটি স্থির ছিল।

তথ্যসূত্র
---------

1. 1 2  "History"। *Selangor Turf Club* (ইংরেজি ভাষায়)। সংগ্রহের তারিখ ২০১৯-০৯-০৯।
2. ↑  "Location / Selangor Turf Club / Selangor / Malaysia"। *Selangor Turf Club* (ইংরেজি ভাষায়)। সংগ্রহের তারিখ ২০১৯-০৯-০৯।
3. ↑  "Piala Emas Sultan Selangor"। *Selangor Turf Club* (ইংরেজি ভাষায়)। সংগ্রহের তারিখ ২০১৯-০৯-০৯। [*স্থায়ীভাবে অকার্যকর সংযোগ*]
4. ↑  "Tunku Gold Cup Weekend at SLTC"। *Selangor Turf Club* (ইংরেজি ভাষায়)। সংগ্রহের তারিখ ২০১৯-০৯-০৯।
5. ↑  "Other matches played on Selangor Turf Club, Kuala Lumpur"। CricketArchive। সংগ্রহের তারিখ ৬ অক্টোবর ২০১১।
6. ↑  "First-Class Matches played on Selangor Turf Club, Kuala Lumpur"। CricketArchive। সংগ্রহের তারিখ ৬ অক্টোবর ২০১১।

বহিঃসংযোগ
---------

* সেলাঙ্গর তার্ফ ক্লাব ওয়েবসাইট
* ক্রিকেটআরকাইভে কোয়ালালামপুরে সেলাঙ্গর তার্ফ ক্লাব
এয়ার চীফ মার্শাল **ফালি হোমি মেজর** পিভিএসএম, এভিএসএম, এসসি, ভিএম, এডিসি (অবঃ, আইএএফ) ভারতীয় বিমান বাহিনীর ২১তম চীফ অব দ্যা এয়ার স্টাফ (বিমান বাহিনী প্রধান) ছিলেন। ফালি ২০০৭ সালের ১ এপ্রিল তারিখে ভারতীয় বিমান বাহিনী প্রধান হিসেবে দায়িত্ব গ্রহণ করেন, এবং একজন হেলিকপ্টার বৈমানিক হিসেবে তিনিই সর্বপ্রথম এ পদে অধিষ্ঠিত হন। ২০০৯ সালের ৩১ মেতে তিনি বিমান বাহিনী প্রধানের দায়িত্ব থেকে অব্যাহতি পান এবং তার স্থলাভিষিক্ত হন লড়াকু বৈমানিক এয়ার চীফ মার্শাল পি ভি নায়েক।

বৈমানিক হিসেবে চাকরী
--------------------

১৯৬৭ সালের ৩১ ডিসেম্বর ফালি কমিশন পান ভারতীয় বিমান বাহিনীর উড্ডয়ন শাখায় হেলিকপ্টার বৈমানিক হিসেবে। তিনি বিমান বাহিনীতে মোট ৪১ বছর চাকরি করেছেন এবং কর্মজীবনে ভারতীয় বিমান বাহিনীর প্রায় সব গুরুত্বপূর্ণ পদে উঠেছেন। তিনি দিল্লির ন্যাশনাল ডিফেন্স কলেজ এবং এমহাউ এর আর্মি ওয়ার কলেজ থেকে কোর্স করার পাশাপাশি আরো বিভিন্ন প্রকারের কোর্স করেছেন যেমন 'জুনিয়র কমান্ডার্স কোর্স', 'জাঙ্গল এ্যান্ড স্নো সারভাইভ্যাল কোর্স' এবং অন্যান্য উচ্চতর অধিনায়কত্ব করার কোর্স। তাকে হেলিকপ্টার অভিযানের যুগ্ম পরিচালক এবং পরিবহন এবং হেলিকপ্টার অভিযান পরিদপ্তরের পরিচালক হিসেবে নিয়োগ দেওয়া হয়েছিলো। ১৯৯৯ সালে কার্গিল যুদ্ধের সময় তিনি লেহ (লাদাখ) এলাকার এয়ার অধিনায়ক ছিলেন।

তথ্যসূত্র
---------

1. ↑  "Air Marshal Fali Homi Major is New IAF Chief"।
2. ↑  "P V Naik takes over as IAF chief"।
3. ↑  "Air Chief Marshal Fali Homi Major"।
4. ↑  "Air Chief Marshal FH Major PVSM AVSM SC VM ADC"। ১৫ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২৮ সেপ্টেম্বর ২০১৭।
**ভোলানাথ দাস** (১৮৫৮-১৯২৯) একজন অসমীয়া কবি। তিনি ১৮৫৮ সালে নগাঁওতে জন্মগ্রহণ করেন। ১৮৭৯ সালে প্রবেশিকা পরীক্ষায় উত্তীর্ণ হয়ে বৃত্তি লাভ করেন এবং কলকাতার মেট্রোপলিটন কলেজে পড়তে যান। কিন্তু মায়ের অসুস্থতার জন্য তিনি পড়া বন্ধ রেখে বাড়ি ফিরে আসেন। ১৮৮০ সালে তাঁর নগাঁওয়ের ডিস্ট্রিক্ট সাৰ্ভেয়ার পদে নিযুক্ত হন যদিও স্বাস্থ্য ভেঙে পড়ায় চাকরি ত্যাগ করেন। তারপর তিনি নগাঁওয়ের শিক্ষা বিভাগের কেরানি পদে অস্থায়ীভাবে পরিষেবা দেওয়ার সাথে নগাঁও হাইস্কুল, নগাঁও ও শিবসাগরের সার্ভে স্কুলে কিছুকাল শিক্ষকতা করেন। ১৮৮৮ সালে তিনি সাব্‌ ডেপুটী কালেক্টর পদে নিযুক্ত হন। ১৯১২ সালে তিনি গুয়াহাটীতে সরকারি চাকরি থেকে অবসর গ্রহণ করেন এবং ১৯২৯ সালে তিনি গুয়াহাটীতে মৃত্যুবরণ করেন।

তিনি তিনবার বিবাহবন্ধনে আবদ্ধ হয়েছিলেন। প্ৰথম ও দ্বিতীয়া পত্নীর মৃত্যুর পর ১৮৮৭ সালে তিনি গোলাঘাটের রাজখোয়া বংশের যজ্ঞেশ্বরী আইদেউর সাথে তাঁর বিয়ে হয়। ১৮৯৩ সালে তাঁদের পুত্র লক্ষ্মীনাথ দাসের জন্ম হয়।

প্রকাশিত গ্রন্থ
---------------

* কবিতা-মালা: প্রথম ভাগ
* কবিতা-মালা: দ্বিতীয় ভাগ
* চিন্তা-তরঙ্গিনী: প্রথম ভাগ
* চিন্তা-তৰঙ্গিনী: দ্বিতীয় ভাগ
* সীতাহরণ কাব্য

তথ্যসূত্র
---------

1. ↑  বরুয়া, অতুলচন্দ্র (সম্পাদনা) (১৯৭৭)। *ভোলনাথ দাস রচনাবলী*। অসম প্ৰকাশন পরিষদ। পৃষ্ঠা ৭–৮।
**বাণ রঙ্গমঞ্চ** (অসমীয়া: বাণ রঙ্গমঞ্চ; ইংরেজি: Baan Theatre) হল অসমের শোণিতপুর জেলার তেজপুরে অবস্থিত একটি অন্যতম ঐতিহ্যমণ্ডিত সাংস্কৃতিক সাধনার কেন্দ্র। অসমের বহুসংখ্যক অভিনয় শিল্পী এখান থেকেই শিল্পী জীবনের শুভারম্ভ করেছেন। অসমের প্রসিদ্ধ শিল্পী যেমন লক্ষ্মীরাম বড়ুয়া, জ্যোতিপ্রসাদ আগরওয়ালা, কলাগুরু বিষ্ণুপ্রসাদ রাভা, নটসুর্য ফণী শর্মা, ভুপেন হাজরিকা, পদ্মনাথ গোহাঞিবড়ুয়া, নকুলচন্দ্র ভুঞা এই মঞ্চেই সাংস্কৃতিক সাধনা করেছিলেন।

ইতিহাস
------

বাণ রঙ্গমঞ্চের প্রবেশদ্বার
১৯০৬ সনে তেজপুরের কলিবাড়ি নামক স্থানে বাণ রঙ্গমঞ্চ স্থাপিত করা হয়। সেই সময়ে অসমীয়া ভাষা উন্নতি সাধিনী সভার পৃষ্ঠপোষকতায় বাণ রঙ্গমঞ্চের সাধারণ সম্পাদকের পদ অলংকৃত করেছিলেন পদ্মনাথ গোহাঞিদেব। প্রথম অবস্থায় সমিতির কার্যক্রম আরম্ভ করার জন্য অস্থায়ীভাবে সমিতি গঠন করে নিয়মাবলী প্রস্তুত করা হয়েছিল। কর্ণবধ ভাওনা অনুষ্ঠান দ্বারা ১৯০৬ সনে বাণ রঙ্গমঞ্চের শুভারম্ভ করা হয়। পরবর্তী সময়ে ১৯০৭ সনে দুর্গাপূজার সপ্তমীর রাত্রে পদ্মনাথ গোহাঞিদেবের রচিত বানরজা নাটক অনুষ্ঠান দ্বারা বাণ থিয়েটারের নাটক নিবেদন প্রক্রিয়া আরম্ভ করা হয়।

তথ্যসূত্র
---------

1. ↑  গণ অধিকার, দেওবরীয়া বিশেষ, গুৱাহাটী প্রকাশন, দেওবার, ১৯ ফেব্রুৱারী, ২০১২, লেখক: হেমন্ত কুমার নাথ, তেজপুরর ঐতিহ্যমণ্ডিত বাণ থিয়েটার, এক অৱলোকন৷
চিত্রে ভৌগোলিক ঘূর্ণনাক্ষকে সবুজ কালিতে (A) এবং চৌম্বক অক্ষকে নীল কালিতে (B) দেখানো হয়েছে। ভৌগোলিক ঘূর্ণনাক্ষটি পৃথিবী পৃষ্ঠকে ভৌগোলিক উত্ত মেরু (A1) ও ভৌগোলিক দক্ষিণ মেরুতে (A2) ছেদ করেছে। অপরদিকে চৌম্বক অক্ষটি পৃথিবী পৃষ্ঠকে চৌম্বক উত্তর মেরু (B2) ও চৌম্বক দক্ষিণ মেরুতে (B1) ছেদ করেছে।
গ্রহ, বামন গ্রহ, প্রাকৃতিক উপগ্রহ, গোলক ইত্যাদি কোন জ্যোতির্বৈজ্ঞানিক বস্তু তার কেন্দ্রগামী যে সরল রেখার সাপেক্ষে আবর্তন করে তাকে ঘূর্ণন অক্ষ বলা হয়। কোন মহাজাগতিক বস্তুর ঘূর্ণন অক্ষ উক্ত মহাজাগতিক বস্তুর পৃষ্ঠকে যে দুটি বিন্দুতে ভেদ করে ঐ বিন্দুদুটিকেই উক্ত মহাজাগতিক বস্তুটির **ভৌগোলিক মেরু** বা সংক্ষেপে মেরু বলা হয়। পৃথিবীর উত্তর ও দক্ষিণ মেরুর ন্যায় যে কোন মহাজাগতিক বস্তুটির উক্ত ছেদ বিন্দু দুটিকেও 
"উত্তর মেরু" ও "দক্ষিণ মেরু" বলা হয়ে থাকে। উত্তর মেরু ও দক্ষিণ মেরু পরস্পর থেকে ১৮০° কোণ দূরে তথা মহাজাগতিক বস্তুটির নিরক্ষরেখা থেকে ৯০° কোণে পরস্পরের বিপরীত দিকে অবস্থান করে।

প্রতিটি গ্রহেরই ভৌগোলিক মেরু রয়েছে। পৃথিবীর ভূচৌম্বকত্বের ন্যায় কোন মহাজাগতিক বস্তুর চৌম্বক ক্ষেত্র থাকলে মহাজাগতিক বস্তুটিরও চৌম্বক মেরু থাকবে।

কোন মহাজাগতিক বস্তুর ঘূর্ণনে হেরফের হওয়ার অর্থ হল এর পৃষ্ঠতলেও ভৌগোলিক মেরুগুলোর অবস্থানের গড়বর হওয়া। যেমন— কয়েক বছরের আবর্তনে পৃথিবীর উত্তর ও দক্ষিণ মেরু কয়েক মিটার পর্যন্ত সরে যায়। মানচিত্র অঙ্কনবিদ্যাতে সঠিক এবং অপরিবর্তনীয় স্থানাঙ্ক আবশ্যক হওয়ায় ভৌগোলিক মেরুসমূহের গড়[] অবস্থানকে নির্দিষ্ট মেরু (মানচিত্র বৈজ্ঞানিক মেরু বা cartographic poles) হিসেবে গ্রহণ করা হয়। এই গড় অবস্থানগুলো তথা মেরুগুলো সেসব বিন্দু যেখানে মহাজাগতিক বস্তুটির দ্রাঘিমাগামী মহাবৃত্তগুলো ছেদ করে বা যেসব বিন্দু দিয়ে দ্রাঘিমাগামী মহাবৃত্তগুলো অতিক্রম করে।

তথ্যসূত্র
---------

1. ↑  Kotlyakov, Vladimir; Komarova, Anna (২০০৬)। *Elsevier's Dictionary of Geography: in English, Russian, French, Spanish and German*। পৃষ্ঠা 557। সংগ্রহের তারিখ ২২ জুন ২০১৫।
2. ↑  Hooper, William (২০০৮)। *Aether and Gravitation*। পৃষ্ঠা 224। সংগ্রহের তারিখ ২২ জুন ২০১৫।
3. ↑  "20 Things You Didn't Know About... the North Pole"। DiscoverMagazine.com। ২০১৪-১১-১৮। ২০১৫-০৬-২৬ তারিখে মূল থেকে আর্কাইভ করা। সংগ্রহের তারিখ ২০১৫-০৬-২৬।
4. ↑  Schar, Ray (২০১০)। *Wonderfully Weird World*। পৃষ্ঠা 106। সংগ্রহের তারিখ ২২ জুন ২০১৫।
5. ↑  Lovett, Richard A. (২০১৩-০৫-১৪)। "Climate Change Has Shifted the Locations of Earth's North and South Poles"। Scientificamerican.com। সংগ্রহের তারিখ ২০১৫-০৬-২৬।
ডান পায়ে বড় রক্ত ​​ফোস্কা
**রক্তের ফোস্কা** হল এক ধরনের ফোস্কা যা ত্বকে ছিদ্র না করে উপডার্মাল টিস্যু এবং রক্তনালীগুলি ক্ষতিগ্রস্ত হলে তৈরি হয়। এটি ত্বকের নীচে আটকে থাকা লসিকা, রক্ত ​​এবং শরীরের অন্যান্য তরলগুলি মিলিত হয়ে গঠিত হয়। এটি ছিদ্র হলে একটি পূঁযপূর্ণ গাঢ় তরলে পরিণত হয়। কখনও কখনও তরলগুলি শরীরের বাকি অংশ থেকে কেটে যায় এবং শুকিয়ে যায়। তখন পুটিংয়ের মতো গঠনবিন্যাসসহ ফোস্কার ভিতরে মৃত কোষের উপাদান থেকে যায়। কিছু রক্ত ফোস্কা আছে যেখানে ফোস্কা হয়েছে সেখানে আঘাতের কারণে অত্যন্ত বেদনাদায়ক হতে পারে।

এছাড়াও রক্তের ফোস্কা-সদৃশ অ্যানিউরিজম রয়েছে কারণ এগুলি সুপ্রাক্লিনয়েড অভ্যন্তরীণ ক্যারোটিড ধমনীতে অবস্থিত বলে পরিচিত ও অনন্য প্যাথলজিকাল এবং ক্লিনিকাল বৈশিষ্ট্যযুক্ত হিসাবে স্বীকৃত।

কারণসমূহ
--------

রক্তের ফোস্কাগুলি সাধারণত দুর্ঘটনার কারণে ঘটে। যেখানে কোনও সরঞ্জাম, প্রক্রিয়া বা প্রতিরক্ষামূলক সরঞ্জাম ছাড়াই ভারী ওজন দ্বারা চামড়ার চিমটি সৃষ্টি হলে। জোরপূর্বক মানুষের কোথাও সংস্পর্শ থেকেও রক্তের ফোস্কা দেখা দিতে পারে, যার মধ্যে রয়েছে হাতুড়ির আঘাত।

চিকিৎসা
-------

রক্তের ফোস্কা নিরাময়ের বিভিন্ন পদ্ধতি রয়েছে। যার মধ্যে একটি ঠান্ডা পূর্ণ পদার্থ প্রয়োগ এবং প্যাডেড ড্রেসিং বা স্প্লিন্ট প্রয়োগের সাথে মিলিত ক্ষতকে নিরাময় করা।

তথ্যসূত্র
---------

1. ↑  "Blood Blister in Mouth Cheek"। Corville.com। ২৬ ফেব্রুয়ারি ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Blisters"। *Ultra Mountain Biking*। সংগ্রহের তারিখ ২০০৭-১১-২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------
**শুভদা গোগাটে** (জন্ম: ২ সেপ্টেম্বর ১৯৪৩) মহারাষ্ট্রের একজন মারাঠি লেখিকা। মারাঠি সাহিত্যে তার অবদান অপরিসীম।

জীবনী
-----

শুভদা গোগাটে ১৯৪৩ সালের সেপ্টেম্বর মাসের ২ তারিখে নাশিকে জন্মগ্রহণ করেন। তার পিতার নাম দিনকর দামোদর রানাদে এবং তার মাতার নাম সরোজিনী দিনকর রানাদে। তিনি ছিলেন দিনকর-সরোজিনী দম্পতির দ্বিতীয় কন্যা। জন্মের পর তার নাম 'পুষ্পা রানাদে' রাখা হয়েছিল।

তিনি কোনোদিন ভাবেন নি যে, তিনি একজন লেখিকা হবেন। কিন্তু, ছোটবেলা থেকেই লেখালেখির সাথে যুক্ত ছিলেন তিনি। ছোটবেলায় তিনি কিছু ছোটগল্প লিখেছিলেন। তিনি মারাঠি এবং ইংরেজি ভাষার বই সাময়িকী ও বিজ্ঞপ্তি পড়তে ভালবাসতেন। তার বাবা তার মতই আগ্রহী পাঠক ছিলেন। তিনি এই গুণটি তার বাবার কাছ থেকে পেয়েছিলেন। শুভদা ১৯৬২ সালে রসায়নে বিএসসি পাস করেন এবং বেশ কিছু বছর একটি স্কুলে শিক্ষকতা করেন।

১৯৬৬ সালে তিনি শারদ গোগাটের সাথে বিবাহবন্ধনে আবদ্ধ হন, যিনি ছিলেন একজন বই বিক্রেতা এবং প্রকাশক। তিনি তার স্বামীর কাজে উৎসাহ পেতেন এবং স্বামীকে সহায়তা করতেন।

১৯৮১-৮২ সালে তিনি লেখালেখি আরম্ভ করেন। তার প্রথম উপন্যাস *যন্ত্রযানী* ১৯৮৩ সালে প্রকাশিত হয়। তার উপন্যাসটি মাসিক সাময়িকী *নাভাল*-এ দুই খণ্ডে প্রকাশিত হয়। এরপর এটি বই আকারে বাজারে আসে। বইটির জন্য তিনি রাজ্য সরকার কর্তৃক পুরস্কারে ভূষিত হন। তার প্রথম বইটি ছিল একটি বৈজ্ঞানিক কল্পকাহিনি।

প্রথম বই লেখার পর তিনি *খান্ডালচ্য ঘাটাসাঠি* উপন্যাসটি লিখেন। এই বইটি ছিল একটি ঐতিহাসিক উপন্যাস। বইটি ভারতের প্রথম রেলপথ নির্মাণের কাহিনি অবলম্বনে লেখা। বইটি লেখার জন্য লেখিকা অনেক গবেষণা করতে হয়। বইটি প্রকাশিত হয় ১৯৯২ সালে। বইটি মারাঠি সাহিত্য পরিষদ থেকে 'সেরা উপন্যাস' এর পুরস্কার জিতে। এছাড়াও বইটি তাকে এনে দেয় 'মৃন্ময়ী পুরস্কার'। তিনি পুরস্কারটি গ্রহণ করেছিলেন প্রখ্যাত মারাঠি লেখক জি.এন.দান্দেকারের কাছ থেকে। বিষয়টি তার মত নবীন লেখকের জন্য খুবই গৌরবজনক বিষয় ছিল।

ন্যাশনাল বুক ট্রাস্ট অব ইন্ডিয়া বিভিন্ন ভারতীয় ভাষায় লেখা সেরা বৈজ্ঞানিক কল্পকাহিনিগুলোর ইংরেজি অনুবাদ করে। ইংরেজিতে অনূদিত গল্পগুলো নিয়ে *ইট হ্যাপেন্ড টুমরো* নামের একটি বই বের করে। বইটিতে মোট ১৯টি গল্প আছে। বইটিতে শুভদা গোগাটের লেখা *বার্থরাইট* গল্পটি স্থান পায়।

উল্লেখযোগ্য সাহিত্যকর্ম
-----------------------

### বৈজ্ঞানিক কল্পকাহিনি

* *যন্ত্রযানী* (উপন্যাস)
* *মার্জিনালস* (ছোটগল্প সংকলন)
* *ভাসুদেভে নেলা ক্রুশনা* (ছোটগল্প সংকলন)
* *আসমানি* (ছোটগল্প সংকলন)

### ঐতিহাসিক উপন্যাস

* *খান্ডালচ্য ঘাটাসাঠি*
* *সন্ধ্যা বাদলতানা*

### অতিপ্রাকৃত

* *ঘর* (ছোটগল্প সংকলন)

### অন্যান্য বই

* *হৃদয় বিকার নিবারণ*
* *নির্ময় যশসাথী ধ্যান*

তথ্যসূত্র
---------

1. ↑
2. ↑
3. ↑
4. ↑
ভিডিওল্যান প্রজেক্টের সাধারণ লোগো
**ভিডিওল্যান** (ইংরেজি: VideoLAN) লোকাল এরিয়া নেটওয়ার্কের (LAN) মাধ্যমে ভিডিও ও অন্যান্য মিডিয়া ফাইল প্রদর্শনের সফটওয়্যার তৈরির একটি প্রজেক্ট। এটি মূলত দুইটি কম্পিউটার প্রোগ্রাম দিয়ে তৈরি একটি ভিডিওল্যান ক্লায়েন্ট (ভিএলসি) এবং অন্যটি ভিডিওল্যান সার্ভার (ভিএলএস), কিন্তু ভিএলএস-এর প্রায় সকল ফিচার ভিএলসি-তে যুক্ত হয়েছে এবং নাম হয়েছে ভিএলসি মিডিয়া প্লেয়ার

এই প্রজেক্ট পারিসের ছাত্র École Centrale Paris শুরু করেন এবং ফ্রি সফটওয়্যার হিসাবে মুক্তির পর এটি এখন বহুজাতিক প্রকল্প এবং এখন প্রায় ২০ টি দেশ এর সঙ্গে জড়িত।

স্থাপত্য সমর্থন
---------------

| অপারেটিং সিস্টেম | ৩২-বিট | ৬৪-বিট |
| --- | --- | --- |
| উইন্ডোজ | হ্যাঁ | হ্যাঁ |
| ম্যাক | হ্যাঁ | হ্যাঁ |
| লিনাক্স | হ্যাঁ | হ্যাঁ |
| আইওএস | হ্যাঁ |
| অ্যান্ড্রয়েড | হ্যাঁ |

প্রকল্প
-------

### ভিএলসি

মূল নিবন্ধ: ভিএলসি মিডিয়া প্লেয়ার
**ভিএলসি** (**ভিডিওল্যান ক্লায়েন্ট**) একটি বহনযোগ্য মাল্টিমিডিয়া প্লেয়ার, এনকোডার এবং স্ট্রিমিং সফটওয়্যার, যেটি বিভিন্ন ধরনের অডিও ও ভিডিও সমর্থন করে যার মধ্যে আছে ডিভিডি ও ভিডিও সিডি

### ভিএলএমসি

**ভিএলএমসি** (**ভিডিওল্যান মুভি ক্রিয়েটর**) ভিএলসি মিডিয়া প্লেয়ার ভিত্তিক ভিডিও সম্পাদনা সফটওয়্যার।

### ভিএলএস

**ভিএলএস** (**ভিডিওল্যান সার্ভার**) স্ট্রিমিং সফটওয়্যার হিসাবে চালু হয়েছিলো কিন্তু এটি এখন ভিএলসি মিডিয়া প্লেয়ারের সঙ্গে একীভূত।

### কোডেক

ভিডিওল্যান প্রকল্প বিভিন্ন অডিও / ভিডিও ডিকোডিং এবং ডিক্রিপশন লাইব্রেরি হোস্ট হিসসাবে কাজ করে।

### ভিএলএম-এ

একটি নতুন প্রকল্প চালু হয়েছে যার নাম, **ভিএলএম-এ** (**ভিডিওল্যান মানেজার**)। ভিএলএম-এ ভু এবং উপগ্রহের মাধ্যমে প্রাপ্ত টিভি চ্যানেলের সম্প্রচার পরিচালনা করার একটি সফটওয়্যার।

### ভিএলসি মিডিয়া প্লেয়ার স্কিন এডিটর

ভিএলসি মিডিয়া প্লেয়ার স্কিন এডিটর ভিডিওল্যানের তৈরি একটি সহজ প্রোগ্রাম। এটি দিয়ে সহজেই ভিএলসি মিডিয়া প্লেয়ারের ইন্টারফেস স্কিন তৈরি করা যায়।

আরও দেখুন
---------

* Google Videos — used VideoLAN technology in its media player web browser plugin.
* Comparison of audio player software
* Comparison of video player software

তথ্যসূত্র
---------

1. ↑  "VIDEOLAN"। *opencorporates.com*। সংগ্রহের তারিখ ১২ জুন ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Legal"। *videolan.org* (ইংরেজি ভাষায়)। সংগ্রহের তারিখ ১২ জুন ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Our partners"। *videolan.org* (ইংরেজি ভাষায়)। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  VideoLAN team contact list
5. ↑  Open Source Patches and Mirrored Packages - Google Code

বহিঃসংযোগ
---------


উইকিমিডিয়া কমন্সে **ভিডিওল্যান** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট
* VideoLAN Movie Creator
* VIA Centrale Réseaux — student association that manages the network at École Centrale Paris; it was within this engineering program that VideoLAN began
* #VideoLAN[*স্থায়ীভাবে অকার্যকর সংযোগ*]
সক্রিয় উপাদান ক্লোরোক্সিলিনল এর সাথে "জীবাণুনাশক" হিসেবে বাজারজাতকৃত তরল ডিশ সাবান।
ট্রাইক্লোকার্বন (TCC) উপাদানসহ গোসলের জন্য জীবাণুনাশক সাবান।
**জীবাণুনাশক সাবান** একধরনের সাবান, যাতে জীবাণু ধ্বংসকারী রাসায়নিক উপাদান রয়েছে। অধিকাংশ জীবাণুনাশক সাবানে ট্রাইক্লোসান থাকে, যদিও অন্যান্য রাসায়নিকের ব্যবহার অতি সাধারণ। মার্কিন যুক্তরাষ্ট্রের খাদ্য এবং ঔষধ প্রশাসন (এফডিএ) এর মত কিছু সংস্থা এসব জীবাণুনাশক পণ্যের কার্যকারিতা সম্পর্কে সন্দেহ প্রকাশ করেছে।

ইতিহাস
------

ট্রাইক্লোসান এবং অন্যান্য জীবাণুনাশক উপাদান সমৃদ্ধ পণ্য বাণিজ্যিক ভিত্তিতে দীর্ঘদিন থেকেই হাসপাতাল এবং অন্যান্য স্বাস্থ্যসেবা ক্ষেত্রে ব্যবহৃত হচ্ছে, যদিও বাসগৃহে পরিষ্কারক পণ্য হিসেবে সেগুলির ব্যবহার ১৯৯০-এর দশক থেকে শুরু হয়।

উপাদানসমূহ
----------

ট্রাইক্লোসান এবং ট্রাইক্লোকার্বন সাবানে জীবাণুনাশক হিসেবে ব্যবহৃত সবচেয়ে প্রচলিত উপাদান। যদিও সাবানে অন্যান্য প্রচলিত জীবাণুনাশক উপাদান হিসেবে বেনজালকোনিয়াম ক্লোরাইড, বেনজেথোনিয়াম ক্লোরাইড এবং ক্লোরোক্সিলিনল ব্যবহার করা হয়।

কার্যকারিতা
-----------

দাবি করা হয় যে জীবাণুনাশক সাবানের ট্রাইক্লোসান বিভিন্ন জীবাণুর পাশাপাশি কিছু ভাইরাস এবং ছত্রাকের বৃদ্ধি প্রতিহত করতে পারে। যদিও আরো সাম্প্রতিক পর্যালোচনায় সুপারিশ করা হয়েছে যে ব্যবহারকারীরদের ক্ষেত্রে অসুস্থতা প্রতিরোধ বা জীবাণু হ্রাসের ক্ষেত্রে প্রচলিত সাবানের তুলনায় জীবাণুনাশক সাবানের বিশেষ কোনো কার্যকারিতা নেই। সেগুলি ব্যবহারের দীর্ঘমেয়াদী স্বাস্থ্যের প্রভাব এবং তাদের কার্যকারিতা প্রমাণের অপর্যাপ্ত তথ্যের কারণে ২০১৬ সালের সেপ্টেম্বরে মার্কিন যুক্তরাষ্ট্রের খাদ্য এবং ঔষধ প্রশাসন প্রচলিত জীবাণুনাশক উপাদান ট্রাইক্লোসান, ট্রাইক্লোকার্বন এবং "জীবাণুনাশক" সাবান ও ধৌতকার্যে প্রায়শই ব্যবহৃত অন্যান্য আরো ১৭টি উপাদানের ব্যবহার নিষিদ্ধ করে। এফডিএ বিবৃতি প্রদান করে যে, "স্পষ্টভাবে এমন কোনো তথ্য নেই যে জীবাণুনাশক সাবান অসুস্থতা প্রতিরোধে সাধারণ সাবান এবং পানি দিয়ে ধৌতকার্যের তুলনায় সর্বোত্তম।"

তথ্যসূত্র
---------

1. ↑  "FDA Taking Closer Look at 'Antibacterial' Soap"। U.S. Food and Drug Administration। সংগ্রহের তারিখ ১৬ এপ্রিল ২০১৬।
2. 1 2 3  Aiello AE, Larson EL, Levy SB (সেপ্টেম্বর ২০০৭)। "Consumer Antibacterial Soaps: Effective or Just Risky?" (পিডিএফ)। *Clinical Infectious Diseases*। **৪৫** (২): S১৩৭-৪৭। ডিওআই:10.1086/519255।
3. 1 2  "Five Reasons Why You Should Probably Stop Using Antibacterial Soap"। *Smithonian Magazine*। ৩ জানুয়ারি ২০১৪। সংগ্রহের তারিখ ৩ সেপ্টেম্বর ২০১৬।
4. ↑  "FDA bans common ingredients in antibacterial soaps and body washes"। *Washington Post*। ২ সেপ্টেম্বর ২০১৬। সংগ্রহের তারিখ ৩ সেপ্টেম্বর ২০১৬।
5. 1 2  Kodjak A (২ সেপ্টেম্বর ২০১৬)। "FDA Bans 19 Chemicals Used In Antibacterial Soaps"। NPR। সংগ্রহের তারিখ ২৪ অক্টোবর ২০১৭।
6. ↑  "Antibacterial Soap? You Can Skip It, Use Plan Soap and Water"। US FDA। সংগ্রহের তারিখ ২৪ অক্টোবর ২০১৭।
**মেহ প্ররোহ/ মাহপাড়া** ছিলেন সিন্ধি চলচ্চিত্রের অভিনেত্রী, তিনি হায়দরাবাদে সিন্ধুতে জন্মগ্রহণ করেছিলেন। তিনি ১৯৬৮ সালে সিন্ধি চলচ্চিত্র শেহরো ফিরোজ নামের চলচ্চিত্রের মধ্য দিয়ে তাঁর পেশাজীবন শুরু করেছিলেন। তিনি ১৯৬০ এর দশকে সিন্ধি, পাঞ্জাবি এবং উর্দু চলচ্চিত্রের জন্য বিখ্যাত অভিনেত্রী ছিলেন। মাহপাড়া মুশতাক চেঞ্জজিরর সাথে একজন নায়িকা হয়ে অনেক ছবিতে কাজ করেছিলেন। লায়লী-মজনু চলচ্চিত্রে তিনি ১৯৭১ সালে অভিনয় করেন।

প্রাথমিক জীবন
-------------

মাহপাড়ার জন্ম জন্মগ্রহণ করেছিলেন হায়দ্রাবাদ, সিন্ধুতে।

ব্যক্তিগত জীবন
--------------

ইকবাল ইউসুফের সাথে মেহপাড়া বিয়ে করেছিলেন। ইকবাল ইউসুফের সাথে তার বিয়ের পরেই তিনি চলচ্চিত্র অধ্যবসায় করতে শুরু করেছিলেন। ১৯৯৯ সালে তার স্বামী মারা যান। স্বামীর মৃত্যুর পরে তিনি চলচ্চিত্র জগতের বিভিন্ন সহকর্মীদের সাথে নিজেকে যুক্ত করেন। এবং স্থানীয় সাংবাদিক এবং বিজ্ঞাপনে কাজ করেছেন।

পেশা জীবন
---------

শেখ হাসানের কাছ থেকে তিনি চলচ্চিত্রের পরিচয় পান এবং তাঁর প্রথম ছবিটি ছিল ১৯৬৮ সালে শেহরো ফিরোজের সাথে। এতে তিনি একজন নায়িকার ভূমিকায় অভিনয় করেছিলেন।  পরে তিনি সিন্ধি চলিচ্চিত্রের অনেক ছবিতে কাজ করেছিলেন।  মেহ প্ররোহ পাকিস্তানি চলচ্চিত্র জগতে প্রবেশ করেছিলেন যা ললিউড নামে পরিচিত। এর আগে তিনি সিন্ধু চলচ্চিত্রের নায়িকা ছিলেন যা সলিউড নামে পরিচিত। তিনি খাদিম বালুচ ও শায়খ হাসান পরিচালিত সিন্ধি ছবি শেহরো ফিরোজ সিনেমায় নায়িকার প্রধান চরিত্রে অভিনয় করেছিলেন। ১৯৬৯ সালে মুক্তি পাওয়া সিন্ধি চলচ্চিত্রে *চান্দোকি* তাঁর পরবর্তী চলচ্চিত্র ছিল এবং মুশতাক চেঞ্জিজির সাথে তিনি এই সিনেমায় নায়িকা ছিলেন।  ১৯৬০ এর দশকে উর্দু ফিল্ম ইন্ডাস্ট্রিতে অনেকগুলি নতুন চলচ্চিত্র নির্মিত হয় এবং প্রতিটি চলচ্চিত্র ইন্ডাস্ট্রির তারকা পাকিস্তানি চলচ্চিত্র পরিচালকদের সাথে উর্দু চলচ্চিত্র ইন্ডাস্ট্রিতে কাজ করার ইচ্ছা পোষণ করেছিলেন।  সেই সময় এই অভিনেত্রী শাম্মা পার্বনা ছবিতে একটি ভূমিকায় অভিনয় করেছিলেন। এই ছবিটি করাচিতে নির্মিত হয়েছিল, এবং নবাব আহমেদ এই চলচ্চিত্রের পরিচালক ছিলেন যার পাঞ্জাবী চলচ্চিত্রে মহাপড়ার প্রথম ছবি ছিল "অসগর"( একটি আরবি নাম) এই সিনেমাটি ১৯৭১ সালে মুক্তি পেয়েছিল এবং এটি খালিদ সাঈদ পরিচালিত করেছিলেন।  ১৯৭১ ছিল তাঁর সেরা বছর যেখানে তিনি সিন্ধি ছবি লায়লা মজনুতে কাজ করেছিলেন যা পরিচালনা করেছেন এস এ গাফফার।  ১৯৭১ সালে তাঁর দ্বিতীয় চলচ্চিত্র ছিল আনসু, একই বছর তাঁর আইক সপেরা ছবিটিও মুক্তি পেয়েছিল

চলচ্চিত্র তালিকা
----------------

* তার বিখ্যাত সিন্ধি চলচ্চিত্রগুলি ছিল শেহেরো ফিরোজ এর সাথে ১৯৬৪ সালে। যার মধ্যে আছে চান্দু কি ( ১৯৬৯) লাইলা মাজনু (১৯৭১)।
* তার উর্দু চলচ্চিত্রগুলি শামা পার্বা, রোড টু সাওয়াত ১৯৭০ সালে মুক্তি পেয়েছিল, রুথা না কারো একাত্তর, আনসুও একাত্তর, আইক সাপেইরা একাত্তর, হিল স্টেশন ১৯৭২।
* তার পশতু চলচ্চিত্রগুলি ছিল ইউসুফ খান শেরবানো ১৯৭০ সালে।
* পাঞ্জাবি চলচ্চিত্র শের পুতর ১৯৭১, আসগারা ১৯৭১, ইয়ার বাদশাহ ১৯৭১, কাসু, ১৯৭২।

তথ্যসূত্র
---------

1. 1 2 3 4 5 6  "Mahpara"। *pakmag.net*। সংগ্রহের তারিখ ২০২০-০৩-২০।
2. 1 2 3 4 5 6 7 8  says, Alleem। "Mahpara – Cineplot.com" (ইংরেজি ভাষায়)। ২০২০-০৩-২০ তারিখে মূল থেকে আর্কাইভ করা। সংগ্রহের তারিখ ২০২০-০৩-২০।
3. 1 2 3 4  "Pakistan Film Database - پاکستان فلم ڈیٹابیس - Lollywood Movies"। *pakmag.net*। ২০২০-০৩-২০ তারিখে মূল থেকে আর্কাইভ করা। সংগ্রহের তারিখ ২০২০-০৩-২০।

বহিঃসংযোগ
---------

* Pakistani Filmstar Mahpara Then And Now 2018
* MAHPARA interview
**চার্লস জেমস এডওয়ার্ড স্মিথ** (জন্ম: ২৫ ডিসেম্বর, ১৮৭২ - মৃত্যু: ২৭ মার্চ, ১৯৪৭) কেপ উপনিবেশের গ্যামটুস রিভার এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯০২ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেন **চার্লি স্মিথ**। দলে তিনি মূলতঃ ডানহাতি ব্যাটসম্যান হিসেবে খেলতেন।

খেলোয়াড়ী জীবন
---------------

১৮৯৩-৯৪ মৌসুম থেকে ১৯০৪-০৫ মৌসুম পর্যন্ত চার্লি স্মিথের প্রথম-শ্রেণীর খেলোয়াড়ী জীবন চলমান ছিল। ১৯০২ সালে অস্ট্রেলিয়া একাদশের বিপক্ষে ট্রান্সভাল পঞ্চদশের সদস্যরূপে ৫৮ ও অপরাজিত ৭১ রানের ইনিংস খেলেছেন।

সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন চার্লি স্মিথ। সবগুলো টেস্টই অস্ট্রেলিয়ার বিপক্ষে খেলেছিলেন। তিন টেস্টে অংশ নিয়ে ২১.২০ গড়ে ১০৬ রান তুলেন। ব্যক্তিগত সর্বোচ্চ করেন কেপ টাউন টেস্টে ৪৫ রান। ১১ অক্টোবর, ১৯০২ তারিখে জোহেন্সবার্গে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৮ নভেম্বর, ১৯০২ তারিখে কেপ টাউনে একই দলের বিপক্ষে সর্বশেষ টেস্টে অংশ নেন তিনি।

ব্যক্তিগত জীবন
--------------

চার্লি স্মিথের পিতা জেমস দুইবার বিবাহ করেন। প্রথম পত্নীর সংসারে দুই পুত্র ছিল। স্ত্রীর মৃত্যুর পর তিনি পুনরায় বিবাহ বন্ধনে আবদ্ধ হন। দ্বিতীয় পত্নীর সংসারে পাঁচ সন্তান ছিল। তন্মধ্যে, হ্যারি স্মিথ ট্রান্সভালের পক্ষে প্রথম-শ্রেণীর ক্রিকেট খেলায় অংশ নিয়েছিলেন।

২৭ মার্চ, ১৯৪৭ তারিখে ৭৪ বছর বয়সে গটেংয়ের জুবার্ট পার্ক এলাকায় চার্লি স্মিথের দেহাবসান ঘটে।

তথ্যসূত্র
---------

1. ↑  Schulze, Heinrich (১৯৯৮)। "H.E. Smith: A Tale of Four Names"। *The Cricket Statistician* (103): 11–15। ১৭ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০১৭।

আরও দেখুন
---------

* চার্লি ফিনলাসন
* হেনরি টেবরার
* কোয়াজুলু-নাটাল ক্রিকেট দল
* দক্ষিণ আফ্রিকান টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে চার্লি স্মিথ উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে চার্লি স্মিথ  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
Diagram explaining the relationship between the Base and the Superstructure
উৎপাদন ব্যবস্থা বা অর্থনৈতিক ব্যবস্থা হলো ভিত্তি, আর ভিত্তির উপর নির্ভর করে গড়ে ওঠা সাংস্কৃতিক ব্যবস্থা হলো উপরিকাঠামো। মার্কসবাদী রাজনীতি অনুসারে, আগে ভিত্তি, পরে উপরিকাঠামো; আগে অর্থনীতি, পরে সংস্কৃতি। মানুষের জীবন চর্চার ক্ষেত্রে ভিত্তিটাই হলো প্রাথমিক বা মুখ্য উপাদান, আর উপরিকাঠামো হলো গৌণ বা কম গুরুত্বপূর্ণ উপাদান। অবশ্য এখানে উল্লেখ্য যে, ভিত্তি-উপরিকাঠামোর সম্পর্কটা যান্ত্রিক নয়, পরন্তু দ্বান্দ্বিক। অর্থাৎ ভিত্তি উপরিকাঠামোকে গড়ে তোলে, আবার উপরিকাঠামোও ভিত্তির উপর ক্রিয়া করে\_এরা পরস্পরকে যুগপৎ দ্বান্দ্বিকভাবে প্রভাবিত করে। মার্কসীয় রাজনীতি ভিত্তি-উপরিকাঠামোকে এইরূপ দ্বান্দ্বিক সম্পর্কের জায়গা থেকে দেখে থাকে।

তথ্যসূত্র
---------

1. ↑  সুজিত সেন, মার্কসবাদ তাত্ত্বিক রূপরেখা, মিত্রম, কলকাতা, প্রথম প্রকাশ জুন, ২০০৯, পৃষ্ঠা ১০, আইএসবিএন ৯৭৮-৯৩-৮০০৩৬-০০৭.

অতিরিক্ত পাঠ
------------

* Althusser, Louis and Balibar, Étienne. *Reading Capital*. London: Verso, 2009.
* Bottomore, Tom (ed). *A Dictionary of Marxist Thought*, 2nd ed. Malden, MA: Blackwell Publishing, 1991. 45–48.
* Calhoun, Craig (ed), *Dictionary of the Social Sciences* Oxford University Press (2002)

বহিঃসংযোগ
---------

* Marxist Media Theory

টেমপ্লেট:Marxist & Communist phraseology
**বকুল কথা** জি বাংলায় সম্প্রচারিত একটি জনপ্রিয় টিভি ধারাহিক, যা ২০১৭ সালের ৪ ডিসেম্বর থেকে ২০২০ সালের ১ ফেব্রুয়ারি পর্যন্ত প্রচারিত হয়। এই ধারাবাহিকে অভিনয় করেছেন ঊষসী রায়, হনি বাফানা, উপনীতা ব্যানার্জী, শুভজিৎ কার সহ আরো অনেকে। এই ধারাবাহিকটি মূলত জি সার্থক এর সিন্দুরা বিন্দু ধারাবাহিকের পুনর্নির্মাণ।

কাহিনী
------

বকুল বারাসাতের একটি মেয়ে যে ছেলেদের মত আচরণ করে ।তার দিদি, বর্ষা, যার সাথে নায়ক ঋষির বিয়ে ঠিক হয় । কিন্তু, বর্ষা কুনালের সাথে পালিয়ে যায় ও তাকে বিয়ে করে ।তাই, ঘটনাক্রমে বকুলের সাথে ঋষির বিয়ে হয়। বকুলের ছেলেদের মত আচরণ ঋষির অপছন্দনীয় ছিল । পরবর্তীতে, সকলে বুঝতে পারে যে, বকুলের সহজ সরল মন রয়েছে এবং সে সকলকে মন থেকে ভালবাসে ।এরপর ঋষি হয়ে যায় তার সবচেয়ে প্রিয় বন্ধু ।

একদিন বকুল জানতে পারে, তার বাবা,একজন সৎ পুলিশ অফিসার, যিনি কিছু বছর আগে মারা যান, তাঁকে খুন করা হয়েছিল । এরপর বকুল প্রতিজ্ঞা করে যে, সে তার বাবার খুনিদের খুঁজে বের করে শাস্তি দেবে । এরপর সে পুলিশ হয় এবং প্রধান আসামি রজতভ রক্ষীতকে প্রমাণসহ খুঁজে বের করে শাস্তি দেয় ।

এরপর পুলিশ হিসেবে সে সমাজে শান্তি প্রতিষ্ঠা করার জন্য বিভিন্ন সময়ে বিভিন্ন অপরাধীদের শাস্তি দেয় ।এসকল কাজে ঋষি বকুলের পাশে থাকে।

অন‍্যদিকে, বকুলের বোন, বর্ষা যে শ্বশুর বাড়িতে শান্তিতে থাকতে পারে নি, সে বকুলের সুখের সংসারের কথা জানতে পারে । সে ভাবে এসকল কিছু তার পাওয়া উচিত ছিল ।বকুলের জন্য সে কষ্টের জীবন যাপন করছে। তাই, সে বকুলের ক্ষতি করার চেষ্টা করে ।সে কিছু সন্ত্রাসীদের সাথে বন্ধুত্ব করে যারা বকুলের জন‍্য পাচার চক্রান্তে সফল হচ্ছে না । এসময় বকুলের শ্বশুর খুন হয় ।যাইহোক, ঋষির সাহায্যে এবারেও সে জয়লাভ করে।

অভিনয়ে
-------

| চরিত্র | অভিনয়ে |
| --- | --- |
| বকুল রায় | ঊষসী রায় |
| ঋষি রায় | হানি বাফনা |
| বর্ষা বসু | উপনীতা বন্দ্যোপাধ্যায় |
| কুনাল বসু | শুভজিৎ কর |
| গায়েত্রী সান‍্যাল | অনুরাধা রায় |
| লাজবন্তী সান‍্যাল | সোহিনী সান‍্যাল/সংযুক্তা রায় চৌধুরী |
| শেখর রায় | সুমন্ত মুখোপাধ্যায় |
| অঞ্জলী রায় | শাস্বতী গুহঠাকুরতা |
| সমর রায় | অরিন্দম বন্দ্যোপাধ্যায় |
| রাগিনী রায় | মল্লিকা মজুমদার |
| রোহন রায় | শুভ্রজিৎ দত্ত |
| অদিতি রায় | অর্পিতা মুখোপাধ্যায় |
| রোশনি বন্দ্যোপাধ্যায় | শ্রেয়সী সামন্ত |
| সৌরভ বন্দ্যোপাধ্যায় | সুতীর্থ সাহা/রাজকুমার দত্ত |
| ডাব্বু | ঐশিক মুখোপাধ্যায় |
| এশা চট্টোপাধ্যায় | অমৃতা দেবনাথ |
| দীপ চট্টোপাধ্যায় | অর্নব চৌধুরী |
| রজতাভ রক্ষিত | বিপ্লব বন্দ্যোপাধ্যায় |
| অরুনভ রক্ষিত | নীল চট্টোপাধ্যায় |
| ইন্সপেক্টর অগ্নিজিৎ রায় | বীরেশ চক্রবর্তী |
| টুম্পা | গোপা নন্দী |
| শিখা | উমা বর্ধন |

পুনর্নির্মাণ
------------

বাংলায় এর অধিক জনপ্রিয়তার কারণে, অন্যান্য ভাষায় এর পুনর্নির্মাণ করা হয় ।

•সাথ‍্য - জি তামিল

•সূর্যকন্ঠম - জি তেলুগু

•সাথ এন্না পেনকুট্টি - জি কেরালাম

•মিথুন রাশি - কালার্স কন্নড়

• মিত - জি টিভি

তথ্যসূত্র
---------

1.

2.
**ভিতোরিয়া ফুতেবল ক্লুবে** (উচ্চারিত: [viˈtɔɾiɐ dɨ sɨˈtubaɫ], ইংরেজি: Vitória FC; এছাড়াও **ভিতোরিয়া দে সেতুবাল**, **ভিতোরিয়া ডিএস**, **ভিতোরিয়া ফুটবল ক্লাব** অথবা **ভিতোরিয়া এফসি** নামে পরিচিত) হচ্ছে সেতুবাল ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের তৃতীয় স্তরের ফুটবল লীগ পর্তুগাল চ্যাম্পিয়নশিপে খেলে। এই ক্লাবটি ১৯১০ সালের ২০শে নভেম্বর তারিখে প্রতিষ্ঠিত হয়েছে। ভিতোরিয়া এফসি তাদের সকল হোম ম্যাচ সেতুবালের এস্তাদিও দো বোনফিমে খেলে থাকে; যার ধারণক্ষমতা হচ্ছে ১৫,৪৯৭। বর্তমানে এই ক্লাবের ম্যানেজারের দায়িত্ব পালন করছেন মেয়ং এবং সভাপতির দায়িত্ব পালন করছেন ভিতোর উগো ভালেন্তে। পর্তুগিজ মধ্যমাঠের খেলোয়াড় জোসে ভিতোর মোরেইরা সেমেদো এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, ভিতোরিয়া এফসি এপর্যন্ত ৪টি শিরোপা জয়লাভ করেছে; যার মধ্যে ৩টি তাসা দে পর্তুগাল এবং ১টি তাসা দা লিগা শিরোপা রয়েছে।

অর্জন
-----

* **তাসা দে পর্তুগাল**

**চ্যাম্পিয়ন (৩):** ১৯৬৪–৬৫, ১৯৬৬–৬৭, ২০০৪–০৫
* **তাসা দা লিগা**

**চ্যাম্পিয়ন (১):** ২০০৭–০৮

তথ্যসূত্র
---------

1. ↑  "Estatutos" (পিডিএফ) (Portuguese ভাষায়)। Vitória Futebol Clube। ১০ ফেব্রুয়ারি ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ ডিসেম্বর ২০১৫। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  "স্টেডিয়াম"। *ট্রান্সফারমার্কেট*। সংগ্রহের তারিখ ৭ জুলাই ২০২০।
3. ↑  "ক্লাবের অবস্থান"। *ট্রান্সফারমার্কেট*। সংগ্রহের তারিখ ৭ জুলাই ২০২০।
4. ↑  "ভিতোরিয়া এফসি: বর্তমান দল"। *ট্রান্সফারমার্কেট*। সংগ্রহের তারিখ ৭ জুলাই ২০২০।

বহিঃসংযোগ
---------

* প্রাতিষ্ঠানিক ওয়েবসাইট (পর্তুগিজ)

টেমপ্লেট:ভিতোরিয়া ফুটবল ক্লাব
টেমপ্লেট:প্রিমেইরা লিগা

প্রবেশদ্বার: ফুটবল

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* ভিআইএএফ
	+ ১
* ওয়ার্ল্ডক্যাট

 |
হাওয়াই অঙ্গরাজ্যের মায়্যু দ্বীপে অবস্থিত লাও থিয়েটারের একটি বক্স অফিস
***বক্স অফিস*** বা **টিকেট ঘর** বলতে মূলত একটি স্থানকে নির্দেশ করে যেখানে দর্শক বা জনসাধারণের কাছে কোন আয়োজন বা প্রদর্শনীর প্রবেশাধিকারের অনুমতিপত্র বা টিকেট বিক্রি করা হয়ে থাকে। সাধারণত থিয়েটার মালিকপক্ষ অথবা লগ্নিকারীরা প্রাচীরের অভ্যন্তরে অবস্থান করে একটি সরু ফটক বা গর্তের মাধ্যমে টিকেটসংক্রান্ত লেনদেন সম্পন্ন করে থাকে।

প্রচলিত অর্থে, চলচ্চিত্রের প্রেক্ষাপটে **বক্স অফিস** কথাটি মূলত কোন থিয়েটার অথবা চলচ্চিত্রের ব্যবসায়ের পরিমাণকে নির্দেশ করে থাকে, যেখানে কোন প্রযোজনা যে পরিমাণ অর্থ আয় করতে সক্ষম হয় তার উপর ভিত্তি করে সংশ্লিষ্ট চলচ্চিত্রটি "বক্স অফিস হিট" এবং "বক্স অফিস ফ্লপ" বাক্যাংশের মাধ্যমে ব্যবসায়িকভাবে সফল অথবা বিফল কিনা তা নির্ণয় করা যায়।

প্রয়োগ
-------

চলচ্চিত্র শিল্পে **বক্স অফিস** এর মাধ্যমে একটি চলচ্চিত্র কি পরিমাণ ব্যবসা করেছে তার পরিমাপ করা হয় মোট টিকিট বিক্রির পরিমাণ অথবা টিকিট বিক্রির মাধ্যমে প্রাপ্ত সমুদয় অর্থের ভিত্তিতে। বক্স অফিস ব্যবসার পরিমাণ নির্ণয় অত্যন্ত গুরুত্বপূর্ণ কেননা এর সাহায্যে চলচ্চিত্রটির প্রতি দর্শকদের আগ্রহ সৃষ্টি হয়। তবে চলচ্চিত্র শিল্পে বক্স অফিসের আলোচনার আড়ালে চলচ্চিত্রটির নান্দনিকতার আলোচনা হারিয়ে যায় বলে মনে করে অনেকে। সারা বিশ্বে "বক্স অফিস", "বক্স অফিস ইন্ডিয়া", "শোবিজডাটা", বক্স অফিস মোজো এর মত ওয়েবসাইটসমূহ বিশ্বব্যাপী চলচ্চিত্র বক্স অফিস রাজস্বের হিসাব প্রকাশ করে থাকে।

{\displaystyle {TWG \over 2}-{PB}}
* *TWG* এখানে মোট বৈশ্বিক বক্স অফিস গ্রস এবং
* *PB* উৎপাদন বাজেটকে নির্দেশ করে থাকে।

ব্যুৎপত্তি
----------


উইকিঅভিধানে ***বক্স অফিস*** শব্দটি খুঁজুন।

**বক্স অফিস** শব্দটি প্রথম ব্যবহৃত হয় ১৭৮৬ সালে সম্ভবত এর দ্বারা থিয়েটারে বক্স বিক্রির পরিমাণ (ব্যক্তিগত আসন এলাকা) বুঝানো হত। ১৯০৪ সালে প্রথম "মোট বিক্রয়" ধারণা শব্দটির সাথে যুক্ত হয়।

তথ্যসূত্র
---------

1. ↑  Answers.com
2. ↑  box office  ওয়েব্যাক মেশিনে আর্কাইভকৃত ৯ মে ২০২০ তারিখে in the Online Etymology Dictionary, Douglas Harper, 2001
3. ↑  William and Mary Morris, *Morris Dictionary of Word and Phrase Origins*, HarperCollins, New York, 1977, 1988

বহিঃসংযোগ
---------


উইকিমিডিয়া কমন্সে **বক্স অফিস** সংক্রান্ত মিডিয়া রয়েছে।